Tijorat banklarida buxgalteriya hisobining hisobvaraqlar rejasiga oʻzgartirish va qoʻshimchalar kiritish haqida
(resolution, 2024-02-05)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki boshqaruvi qaror qiladi: 1. Oʻzbekiston Respublikasi Markaziy banki boshqaruvining 2021-yil 18-noyabrdagi 20/4-son qarori (roʻyxat raqami 3336, 2021-yil 26-noyabr) (Qonunchilik maʼlumotlari milliy bazasi, 26.11.2021-y., 10/21/3336/1101-son) bilan tasdiqlangan Tijorat banklarida buxgalteriya hisobining hisobvaraqlar rejasiga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 2-bobda: 1) 10198 balans hisobvaragʻining nomi quyidagi tahrirda bayon etilsin: “10198 “Eskirgan” toifadagi naqd pullar”; 2) “12521 Jismoniy shaxslarga maxsus dasturlar boʻyicha berilgan qisqa muddatli kreditlar” balans hisobvaragʻidan keyin quyidagi mazmundagi 12531 va 12541 balans hisobvaraqlari bilan toʻldirilsin: “12531 Oʻzini oʻzi band qilgan shaxslarga berilgan qisqa muddatli kreditlar 12541 Oʻzini oʻzi band qilgan shaxslarga maxsus dasturlar boʻyicha berilgan qisqa muddatli kreditlar”; 3) “14921 Jismoniy shaxslarga maxsus dasturlar boʻyicha berilgan uzoq muddatli kreditlar” balans hisobvaragʻidan keyin quyidagi mazmundagi 14931 va 14941 balans hisobvaraqlari bilan toʻldirilsin: “14931 Oʻzini oʻzi band qilgan shaxslarga berilgan uzoq muddatli kreditlar 14941 Oʻzini oʻzi band qilgan shaxslarga maxsus dasturlar boʻyicha berilgan uzoq muddatli kreditlar”; 4) “16379 Shartnomaga koʻra hisoblab yozilgan, biroq toʻlov muddati uzaytirilgan foizlar” balans hisobvaragʻidan keyin quyidagi mazmundagi 16381 balans hisobvaragʻi bilan toʻldirilsin: “16381 Boshqa aktivlar boʻyicha hisoblangan, lekin muddatida toʻlanmagan foizlar”; 5) “16397 Mijozlarning boshqa majburiyatlari boʻyicha olinishi lozim boʻlgan hisoblangan foizlar” balans hisobvaragʻidan keyin quyidagi mazmundagi 16398 balans hisobvaragʻi bilan toʻldirilsin: “16398 Koʻrilishi mumkin boʻlgan ehtimoliy zararlarni qoplash zaxirasi — boshqa aktivlar boʻyicha hisoblangan foizlar (kontr-aktiv)”; 6) 16399 balans hisobvaragʻining nomidagi “aktivlar” degan soʻz “kredit va lizinglar” degan soʻzlar bilan almashtirilsin; 7) “16413 Olinishi lozim boʻlgan hisoblangan boshqa foizsiz daromadlar” balans hisobvaragʻidan keyin quyidagi mazmundagi 16498 balans hisobvaragʻi bilan toʻldirilsin: “16498 Koʻrilishi mumkin boʻlgan ehtimoliy zararlarni qoplash zaxirasi — boshqa aktivlar boʻyicha hisoblangan foizsiz daromadlar (kontr-aktiv)”; 8) 91505 balans hisobvaragʻi nomidagi “Boshqa aktivlar” degan soʻzlar “Kreditlar, lizing, kafillik va bank kafolati” degan soʻzlar bilan almashtirilsin; 9) “91505 Kreditlar, lizing, kafillik va bank kafolati boʻyicha vositachilik haqlari” balans hisobvaragʻidan keyin quyidagi mazmundagi 91507 balans hisobvaragʻi bilan toʻldirilsin: “91507 Boshqa aktivlar boʻyicha foizlar va vositachilik haqlari.”; 10) “94505 Olingan kreditlar boʻyicha bankning garovga qoʻyilgan aktivlari” balans hisobvaragʻidan keyin quyidagi mazmundagi 94511, 94512 va 94513 balans hisobvaraqlari bilan toʻldirilsin: “94511 Boshqa aktivlar boʻyicha garov sifatida olingan qimmatli qogʻozlar 94512 Boshqa aktivlar boʻyicha garov sifatida olingan mulklar va mulkiy huquq(talab)lar 94513 Boshqa aktivlar boʻyicha garov sifatida olingan kafolat va kafilliklar”; 2. 3-bobda: 1) 10198 balans hisobvaragʻining nomi va taʼrifi quyidagi tahrirda bayon etilsin: “10198 “Eskirgan” toifadagi naqd pullar Hisobvaraqning taʼrifi: bankdagi “eskirgan” toifadagi naqd pullar hisobi olib boriladi. Hisobvaraqning debetida “eskirgan” toifadagi naqd pullar summasi aks ettiriladi. Hisobvaraqning kreditida “eskirgan” toifadagi naqd pullarning hisobdan chiqarilgan summasi aks ettiriladi. Tahliliy hisob bitta shaxsiy hisobvaraqda olib boriladi.”; 2) 12505 balans hisobvaragʻining taʼrifi quyidagi tahrirda bayon etilsin: “Hisobvaraqning taʼrifi: jismoniy shaxslarga, shu jumladan oʻzini oʻzi band qilgan shaxslarga berilgan muddatida toʻlanmagan (qoplanmagan) qisqa muddatli va uzoq muddatli kredit (shu jumladan, mohiyati boʻyicha kreditlar boʻlgan overdraft va boshqa operatsiya)larning hisobi olib boriladi. Hisobvaraqning debetida qayta tasniflangan, 12501, 12502, 12503, 12504, 12509, 12521, 12531, 12541, 14901, 14902, 14903, 14905, 14913, 14921, 14931, 14941 hisobvaraqlardan ushbu hisobvaraqqa oʻtkazilgan jismoniy shaxslarga, shu jumladan oʻzini oʻzi band qilgan shaxslarga berilgan muddatida toʻlanmagan kreditlarning summasi aks ettiriladi. Hisobvaraqning kreditida qarzdorlar tomonidan toʻlangan, kreditlarning boshqa maqomi boʻyicha qayta tasniflangan va/yoki koʻrilishi mumkin boʻlgan zararlarni qoplash uchun zaxira 12599 hisobvaraqdan hisobdan chiqarilgan summa aks ettiriladi. Tahliliy hisob har bir qarzdor boʻyicha kredit shartnomalariga qarab alohida shaxsiy hisobvaraqlarda olib boriladi.”; 3) 12509 balans hisobvaragʻining taʼrifi quyidagi tahrirda bayon etilsin: “Hisobvaraqning taʼrifi: kredit shartnomasi hamda unga qoʻshimcha kelishuvga muvofiq asosiy shartlari oʻzgartirilgan jismoniy shaxslarga, shu jumladan oʻzini oʻzi band qilgan shaxslarga berilgan qisqa muddatli kredit (shu jumladan, mohiyati boʻyicha kreditlar boʻlgan overdraft va boshqa operatsiya)larning hisobi olib boriladi. Hisobvaraqning debetida qayta tasniflangan, 12501, 12502, 12503, 12504, 12505, 12521, 12531 va 12541 hisobvaraqlardan ushbu hisobvaraqqa oʻtkazilgan va jismoniy shaxslarga, shu jumladan oʻzini oʻzi band qilgan shaxslarga berilgan shartlari qayta koʻrib chiqilgan kreditlar summasi aks ettiriladi. Hisobvaraqning kreditida toʻlangan, qayta tasniflangan va/yoki koʻrilishi mumkin boʻlgan zararlarni qoplash 12599 hisobvaraqdan hisobdan chiqarilgan kreditlar summasi aks ettiriladi. Tahliliy hisob har bir qarzdor boʻyicha kredit shartnomalariga qarab alohida shaxsiy hisobvaraqlarda olib boriladi.”; 4) “12521 Jismoniy shaxslarga maxsus dasturlar boʻyicha berilgan qisqa muddatli kreditlar” balans hisobvaragʻining taʼrifidan keyin quyidagi mazmundagi 12531 va 12541 balans hisobvaraqlarining nomi va taʼrifi bilan toʻldirilsin: “12531 Oʻzini oʻzi band qilgan shaxslarga berilgan qisqa muddatli kreditlar Hisobvaraqning taʼrifi: 1 yil muddatgacha oʻzini oʻzi band qilgan shaxslarga berilgan kredit (shu jumladan, mohiyati boʻyicha kreditlar boʻlgan overdraft va boshqa operatsiya)larning hisobi olib boriladi. Hisobvaraqning debetida berilgan kreditlar summasi aks ettiriladi. Hisobvaraqning kreditida qoplangan va/yoki boshqa maqomi boʻyicha qayta tasniflangan kreditlar summasi aks ettiriladi. Tahliliy hisob har bir qarzdor boʻyicha kredit shartnomalariga qarab alohida shaxsiy hisobvaraqlarda olib boriladi 12541 Oʻzini oʻzi band qilgan shaxslarga maxsus dasturlar boʻyicha berilgan qisqa muddatli kreditlar Hisobvaraqning taʼrifi: 1 yil muddatgacha oʻzini oʻzi band qilgan shaxslarga maxsus dasturlar boʻyicha berilgan kreditlarning hisobi olib boriladi. Hisobvaraqning debetida berilgan kreditlar summasi aks ettiriladi. Hisobvaraqning kreditida qoplangan va/yoki boshqa maqomi boʻyicha qayta tasniflangan kreditlar summasi aks ettiriladi. Tahliliy hisob har bir qarzdor boʻyicha kredit shartnomalariga qarab alohida shaxsiy hisobvaraqlarda olib boriladi.”; 5) 12599 balans hisobvaragʻining taʼrifida “jismoniy shaxslarga” degan soʻzlardan keyin “, shu jumladan oʻzini oʻzi band qilgan shaxslarga” degan soʻzlar bilan toʻldirilsin; 6) 14905 balans hisobvaragʻining taʼrifi quyidagi tahrirda bayon etilsin: “Hisobvaraqning taʼrifi: kredit shartnomasi hamda unga qoʻshimcha kelishuvga muvofiq asosiy shartlari oʻzgartirilgan jismoniy shaxslarga, shu jumladan oʻzini oʻzi band qilgan shaxslarga berilgan uzoq muddatli kredit (shu jumladan, mohiyati boʻyicha kreditlar boʻlgan boshqa operatsiya)larning hisobi olib boriladi. Hisobvaraqning debetida qayta tasniflangan, 14901, 14902, 14903, 14913, 14921, 14931, 14941 va 12505 hisobvaraqlardan ushbu hisobvaraqqa oʻtkazilgan va jismoniy shaxslarga, shu jumladan oʻzini oʻzi band qilgan shaxslarga berilgan shartlari qayta koʻrib chiqilgan kreditlar summasi aks ettiriladi. Hisobvaraqning kreditida toʻlangan, qayta tasniflangan va/yoki koʻrilishi mumkin boʻlgan zararlarni qoplash uchun zaxira hisobidan 14999 hisobvaraqdan chiqarilgan kreditlarning summasi aks ettiriladi. Tahliliy hisob har bir qarzdor boʻyicha kredit shartnomalariga qarab alohida shaxsiy hisobvaraqlarda olib boriladi.”; 7) “14921 Jismoniy shaxslarga maxsus dasturlar boʻyicha berilgan uzoq muddatli kreditlar” balans hisobvaragʻi taʼrifidan keyin quyidagi mazmundagi 14931 va 14941 balans hisobvaraqlarining nomi va taʼrifi bilan toʻldirilsin: “14931 Oʻzini oʻzi band qilgan shaxslarga berilgan uzoq muddatli kreditlar Hisobvaraqning taʼrifi: 1 yildan ortiq muddatga oʻzini oʻzi band qilgan shaxslarga berilgan kredit (shu jumladan, mohiyati boʻyicha kreditlar boʻlgan boshqa operatsiya)larning hisobi olib boriladi. Hisobvaraqning debetida berilgan kreditlar summasi aks ettiriladi. Hisobvaraqning kreditida toʻlangan va/yoki boshqa maqomi boʻyicha qayta tasniflangan kreditlar summasi aks ettiriladi. Tahliliy hisob har bir qarzdor boʻyicha kredit shartnomalariga qarab alohida shaxsiy hisobvaraqlarda olib boriladi. 14941 Oʻzini oʻzi band qilgan shaxslarga maxsus dasturlar boʻyicha berilgan uzoq muddatli kreditlar Hisobvaraqning taʼrifi: 1 yildan ortiq muddatga oʻzini oʻzi band qilgan shaxslarga maxsus dasturlar boʻyicha berilgan kreditlarning hisobi olib boriladi. Hisobvaraqning debetida berilgan kreditlar summasi aks ettiriladi. Hisobvaraqning kreditida qoplangan va/yoki boshqa maqomi boʻyicha qayta tasniflangan kreditlar summasi aks ettiriladi. Tahliliy hisob har bir qarzdor boʻyicha kredit shartnomalariga qarab alohida shaxsiy hisobvaraqlarda olib boriladi.”; 8) 14999 balans hisobvaragʻining taʼrifi “jismoniy shaxslarga” degan soʻzlardan keyin “, shu jumladan oʻzini oʻzi band qilgan shaxslarga” degan soʻzlar bilan toʻldirilsin; 9) 16377 balans hisobvaragʻining taʼrifi quyidagi tahrirda bayon etilsin: “Hisobvaraqning taʼrifi: shartnoma boʻyicha olish uchun hisoblangan, biroq muddatida toʻlanmagan foizlar (kreditlar va lizing boʻyicha) hisobi olib boriladi. Hisobvaraqning debetida shartnoma boʻyicha olish uchun hisoblangan, biroq muddatida toʻlanmagan foizlar (kreditlar va lizing boʻyicha) summasi aks ettiriladi. Hisobvaraqning kreditida toʻlangan (qoplangan) va/yoki hisobdan chiqarilgan foizlar (kreditlar va lizing boʻyicha) summasi aks ettiriladi. Tahliliy hisob har bir shartnoma boʻyicha olish uchun hisoblangan, biroq muddatida toʻlanmagan foizlar (kreditlar va lizing boʻyicha) boʻyicha alohida shaxsiy hisobvaraqlarda olib boriladi.”; 10) 16379 balans hisobvaragʻining taʼrifi quyidagi tahrirda bayon etilsin: “Hisobvaraqning taʼrifi: shartnoma boʻyicha olish uchun hisoblangan, biroq toʻlov muddati uzaytirilgan foizlar (kreditlar va lizing boʻyicha) hisobi olib boriladi. Hisobvaraqning debetida shartnoma boʻyicha olish uchun hisoblangan, biroq toʻlov muddati uzaytirilgan foizlar (kreditlar va lizing boʻyicha) summasi aks ettiriladi. Hisobvaraqning kreditida toʻlangan (qoplangan) va/yoki hisobdan chiqarilgan foizlar (kreditlar va lizing boʻyicha) summasi aks ettiriladi. Tahliliy hisob har bir shartnoma boʻyicha olish uchun hisoblangan, biroq toʻlov muddati uzaytirilgan foizlar (kreditlar va lizing boʻyicha) boʻyicha alohida shaxsiy hisobvaraqlarda olib boriladi.”; 11) “16379 Shartnomaga koʻra hisoblab yozilgan, biroq toʻlov muddati uzaytirilgan foizlar” balans hisobvaragʻidan keyin quyidagi mazmundagi 16381 balans hisobvaragʻining nomi va taʼrifi bilan toʻldirilsin: “16381 Boshqa aktivlar boʻyicha hisoblangan, lekin muddatida toʻlanmagan foizlar Hisobvaraqning taʼrifi: shartnoma boʻyicha olish uchun hisoblangan, biroq muddatida toʻlanmagan foizlar (boshqa aktivlar) hisobi olib boriladi. Hisobvaraqning debetida shartnoma boʻyicha olish uchun hisoblangan, biroq muddatida toʻlanmagan foizlar (boshqa aktivlar) summasi aks ettiriladi. Hisobvaraqning kreditida toʻlangan (qoplangan) va/yoki hisobdan chiqarilgan foizlar (boshqa aktivlar) summasi aks ettiriladi. Tahliliy hisob har bir shartnoma boʻyicha olish uchun hisoblangan, biroq muddatida toʻlanmagan foizlar (boshqa aktivlar) boʻyicha alohida shaxsiy hisobvaraqlarda olib boriladi.”; 12) 16397 balans hisobvaragʻining nomi va taʼrifi quyidagi tahrirda bayon etilsin: “16397 Mijozlarning boshqa majburiyatlari (boshqa aktivlar) boʻyicha olinishi lozim boʻlgan hisoblangan foizlar Hisobvaraqning taʼrifi: mijozlarning boshqa majburiyatlari (boshqa aktivlar) boʻyicha hisoblangan, lekin hali olinmagan foizlar hisobi olib boriladi. Hisobvaraqning debetida olish uchun hisoblangan foizlar summasi aks ettiriladi Hisobvaraqning kreditida toʻlangan (qoplangan) va/yoki hisobdan chiqarilgan foizlar summasi, shuningdek 16381 hisobvaragʻiga oʻtkazilgan va notoʻgʻri hisoblangan foizlarning qaytarilish summasi aks ettiriladi. Tahliliy hisob mijozlarning boshqa majburiyatlari turi (boshqa aktivlar) boʻyicha alohida shaxsiy hisobvaraqlarda olib boriladi.”; 13) “16397 Mijozlarning boshqa majburiyatlari (boshqa aktivlar) boʻyicha olinishi lozim boʻlgan hisoblangan foizlar” balans hisobvaragʻidan keyin quyidagi mazmundagi 16398 balans hisobvaragʻining nomi va taʼrifi bilan toʻldirilsin: “16398 Koʻrilishi mumkin boʻlgan ehtimoliy zararlarni qoplash zaxirasi — boshqa aktivlar boʻyicha hisoblangan foizlar (kontr-aktiv) Hisobvaraqning taʼrifi: boshqa aktivlar boʻyicha olinishi lozim boʻlgan hisoblangan foizli daromadlarning undirib olinmasligi natijasida vujudga kelishi mumkin boʻlgan zararlarni qoplash uchun yaratilgan zaxira hisobi olib boriladi. Hisobvaraqning kreditida tashkil etilgan zaxiraning baholash summasi va/yoki uning oʻsish summasi aks ettiriladi. Hisobvaraqning debetida zaxiraning kamayish summasi va/yoki bekor qilingan summasi aks ettiriladi. Tahliliy hisob tashkil etilgan zaxiralar boʻyicha alohida shaxsiy hisobvaraqlarda olib boriladi.”; 14) 16399 balans hisobvaragʻining nomi va taʼrifi quyidagi tahrirda bayon etilsin: “16399 Koʻrilishi mumkin boʻlgan ehtimoliy zararlarni qoplash zaxirasi — kredit va lizinglar boʻyicha hisoblangan foizlar (kontr-aktiv) Hisobvaraqning taʼrifi: kredit va lizinglar boʻyicha olinishi lozim boʻlgan hisoblangan foizli daromadlarning undirib olinmasligi natijasida vujudga kelishi mumkin boʻlgan zararlarni qoplash uchun yaratilgan zaxira hisobi olib boriladi. Hisobvaraqning kreditida tashkil etilgan zaxiraning baholash summasi va/yoki uning oʻsish summasi aks ettiriladi. Hisobvaraqning debetida zaxiraning kamayish summasi va/yoki bekor qilingan summasi aks ettiriladi. Tahliliy hisob tashkil etilgan zaxiralar boʻyicha alohida shaxsiy hisobvaraqlarda olib boriladi.”; 15) 16405 balans hisobvaragʻining taʼrifidagi “koʻrsatilgan xizmatlar” degan soʻzlar “kredit va lizinglar” degan soʻzlar bilan almashtirilsin; 16) 16413 balans hisobvaragʻining taʼrifi quyidagi tahrirda bayon etilsin: “Hisobvaraqning taʼrifi: boshqa aktivlar boʻyicha hisoblangan, lekin hali olinmagan jarima va penyalar, shuningdek, bir martalik vositachilik haqlari va boshqa foizsiz daromadlarning hisobi olib boriladi. Hisobvaraqning debetida olish uchun hisoblangan boshqa foizsiz daromadlar summasi aks ettiriladi Hisobvaraqning kreditida undirilgan va/yoki hisobdan chiqarilgan, shuningdek notoʻgʻri hisoblangan boshqa foizsiz daromadlarning qaytarilish summasi aks ettiriladi. Tahliliy hisob alohida shaxsiy hisobvaraqlarda olib boriladi.”; 17) “16413 Olinishi lozim boʻlgan hisoblangan boshqa foizsiz daromadlar” balans hisobvaragʻidan keyin quyidagi mazmundagi 16498 balans hisobvaragʻining nomi va taʼrifi bilan toʻldirilsin: “16498 Koʻrilishi mumkin boʻlgan ehtimoliy zararlarni qoplash zaxirasi — boshqa aktivlar boʻyicha hisoblangan foizsiz daromadlar (kontr-aktiv) Hisobvaraqning taʼrifi: olinishi lozim boʻlgan hisoblangan foizsiz daromadlarning undirib olinmasligi natijasida vujudga kelishi mumkin boʻlgan boshqa aktivlar boʻyicha zararlarni qoplash uchun yaratilgan zaxira hisobi olib boriladi. Hisobvaraqning kreditida tashkil etilgan zaxiraning baholash summasi va/yoki uning oʻsish summasi aks ettiriladi. Hisobvaraqning debetida zaxiraning kamayish summasi va/yoki bekor qilingan summasi aks ettiriladi. Tahliliy hisob tashkil etilgan zaxiralar boʻyicha alohida shaxsiy hisobvaraqlarda olib boriladi.”; 18) 16499 balans hisobvaragʻining taʼrifi quyidagi tahrirda bayon etilsin: “Hisobvaraqning taʼrifi: olinishi lozim boʻlgan hisoblangan foizsiz daromadlar (kredit va lizinglar)ning undirib olinmasligi natijasida vujudga kelishi mumkin boʻlgan zararlarni qoplash uchun yaratilgan zaxira hisobi olib boriladi. Hisobvaraqning kreditida tashkil etilgan zaxiraning baholash summasi va/yoki uning oʻsish summasi aks ettiriladi. Hisobvaraqning debetida zaxiraning kamayish summasi va/yoki bekor qilingan summasi aks ettiriladi. Tahliliy hisob tashkil etilgan zaxiralar boʻyicha alohida shaxsiy hisobvaraqlarda olib boriladi.”; 19) 20816 balans hisobvaragʻining beshinchi xatboshisidagi “bitta” degan soʻz “alohida” degan soʻz bilan almashtirilsin. 20) 91505 balans hisobvaragʻining nomi va taʼrifi quyidagi tahrirda bayon etilsin: “91505 Kreditlar, lizing, kafillik va bank kafolati boʻyicha vositachilik haqlari Hisobvaraqning taʼrifi: kreditlar, lizing, kafillik va bank kafolati bilan bogʻliq vositachilik haqlari, jarima va penyalarning hisobi olib boriladi. Ushbu hisobvaraq uchun 96335 balansdan tashqari hisobvaraq kontr-hisobvaraq hisoblanadi. Hisobvaraqning debetida kreditlar, lizing, kafillik va bank kafolati boʻyicha olinishi lozim boʻlgan muddati oʻtgan va/yoki hisoblangan foizlar va vositachilik haqlari summasi aks ettiriladi. Hisobvaraqning kreditida kreditlar, lizing, kafillik va bank kafolati boʻyicha toʻlangan va/yoki hisobdan chiqarilgan foizlar va vositachilik haqlari summasi aks ettiriladi. Tahliliy hisob har bir mijoz boʻyicha alohida shaxsiy hisobvaraqlarda olib boriladi.”; 21) “91505 Kreditlar, lizing, kafillik va bank kafolati boʻyicha vositachilik haqlari” balans hisobvaragʻidan keyin quyidagi mazmundagi 91507 balans hisobvaragʻining nomi va taʼrifi bilan toʻldirilsin: “91507 Boshqa aktivlar boʻyicha foizlar va vositachilik haqlari Hisobvaraqning taʼrifi: boshqa aktivlar va vositachiliklar boʻyicha hisobdan chiqarilgan foizlar, vositachilik haqlari, jarima va penyalar hisobi olib boriladi. Ushbu hisobvaraq uchun 96335 balansdan tashqari hisobvaraq kontr-hisobvaraq hisoblanadi. Hisobvaraqning debetida boshqa aktivlar boʻyicha olinishi lozim boʻlgan muddati oʻtgan va/yoki hisoblangan foizlar va vositachilik haqlari, jarima va penyalar summasi aks ettiriladi. Hisobvaraqning kreditida boshqa aktivlar boʻyicha toʻlangan va/yoki hisobdan chiqarilgan foizlar, vositachilik haqlari, jarima va penyalar summasi aks ettiriladi. Tahliliy hisob har bir mijoz boʻyicha alohida shaxsiy hisobvaraqlarda olib boriladi.”; 22) 94501 balans hisobvaragʻining taʼrifi quyidagi tahrirda bayon etilsin: “Hisobvaraqning taʼrifi: kreditlar, lizing va kafillik/bank kafolati taʼminotiga qabul qilingan qimmatli qogʻozlar hisobi olib boriladi. Qimmatli qogʻozlar qabul qilingan taʼminot summasida hisobga olinadi. Ushbu hisobvaraq uchun 96381 balansdan tashqari hisobvaraq kontr-hisobvaraq hisoblanadi. Hisobvaraqning debetida garov taʼminoti sifatida olingan qimmatli qogʻozlarning summasi aks ettiriladi. Hisobvaraqning kreditida kreditlar, lizing va kafillik/bank kafolati qaytarilmaganda foydalanilgan taʼminot summasi, shuningdek kreditlar, lizing va kafillik/bank kafolati qaytarilgandan keyin hamda kredit, lizing va kafillik/bank kafolati shartnomalari yopilgandan keyin mijozlarga qaytarilgan qimmatli qogʻozlar summasi aks ettiriladi. Tahliliy hisob har bir shartnoma boʻyicha alohida shaxsiy hisobvaraqlarda olib boriladi.”; 23) 94502 balans hisobvaragʻining taʼrifi quyidagi tahrirda bayon etilsin: “Hisobvaraqning taʼrifi: kredit, lizing va kafillik/bank kafolati taʼminotiga garov sifatida qabul qilingan mulklar va mulkiy huquq (talab)lar hisobi olib boriladi. Garov sifatida olingan mulklar va mulkiy huquq(talab)lar hisobvaraqqa garov boʻyicha shartnoma tuzilgan vaqtdagi baholangan qiymati boʻyicha kirim qilinadi. Ushbu hisobvaraq uchun 96381 balansdan tashqari hisobvaraq kontr-hisobvaraq hisoblanadi. Hisobvaraqning debetida garov taʼminoti sifatida qabul qilingan mulklar va mulkiy huquq(talab)larning qiymati aks ettiriladi. Hisobvaraqning kreditida garovga qabul qilingan foydalanilgan mulklar va mulkiy huquq(talab)larning summasi yoki kredit, lizing va kafillik/bank kafolati va ular boʻyicha hisoblangan foizlar qoplangandan (toʻlangandan) keyin qaytariladigan mulklar va mulkiy huquq(talab)larning summasi aks ettiriladi. Tahliliy hisob har bir shartnoma boʻyicha alohida shaxsiy hisobvaraqlarda olib boriladi.”; 24) 94503 balans hisobvaragʻining taʼrifi quyidagi tahrirda bayon etilsin: “Hisobvaraqning taʼrifi: kreditlar va/yoki lizing taʼminotiga qabul qilingan kafolat va kafilliklarning, shuningdek sugʻurta polislarining hisobi olib boriladi. Ushbu hisobvaraq uchun 96381 balansdan tashqari hisobvaraq kontr-hisobvaraq hisoblanadi. Hisobvaraqning debetida berilgan kreditlar va/yoki lizinglarning taʼminoti sifatida qabul qilingan kafolat va kafilliklarning summasi aks ettiriladi. Hisobvaraqning kreditida kreditlar va/yoki lizinglar qaytarilmaganda foydalanilgan taʼminot summasi, shuningdek kreditlar qaytarilgandan keyin va kredit shartnomalari yopilgandan keyin kafolatlar va kafilliklarning muddati oʻtishi bilan oʻrnatilgan tartibda foydalanilmagan va bekor qilingan summasi aks ettiriladi. Tahliliy hisob har bir kredit shartnomasi boʻyicha alohida shaxsiy hisobvaraqlarda olib boriladi.”; 25) “94505 Olingan kreditlar boʻyicha bankning garovga qoʻyilgan aktivlari” balans hisobvaragʻidan keyin quyidagi mazmundagi 94511, 94512 va 94513 balans hisobvaraqlarining nomi va taʼrifi bilan toʻldirilsin: “94511 Boshqa aktivlar boʻyicha garov sifatida olingan qimmatli qogʻozlar Hisobvaraqning taʼrifi: boshqa aktivlar boʻyicha garov sifatida taʼminotga qabul qilingan qimmatli qogʻozlar hisobi olib boriladi. Ushbu hisobvaraq uchun 96381 balansdan tashqari hisobvaraq kontr-hisobvaraq hisoblanadi. Hisobvaraqning debetida boshqa aktivlar taʼminoti sifatida olingan qimmatli qogʻozlarning summasi aks ettiriladi. Hisobvaraqning kreditida boshqa aktivlar qaytarilmaganda foydalanilgan taʼminot summasi, shuningdek boshqa aktivlar qaytarilgandan keyin va boshqa aktivlar shartnomalari yopilgandan keyin mijozlarga qaytarilgan qimmatli qogʻozlar summasi aks ettiriladi. Tahliliy hisob alohida shaxsiy hisobvaraqlarda olib boriladi. 94512 Boshqa aktivlar boʻyicha garov sifatida olingan mulklar va mulkiy huquq(talab)lar Hisobvaraqning taʼrifi: boshqa aktivlar boʻyicha garov sifatida taʼminotga qabul qilingan mulklar va mulkiy huquq (talab)lar hisobi olib boriladi. Garov sifatida olingan mulklar va mulkiy huquq(talab)lar hisobvaraqqa garov boʻyicha shartnoma tuzilgan vaqtdagi baholangan qiymati boʻyicha kirim qilinadi. Ushbu hisobvaraq uchun 96381 balansdan tashqari hisobvaraq kontr-hisobvaraq hisoblanadi. Hisobvaraqning debetida garov taʼminoti sifatida qabul qilingan mulklar va mulkiy huquq(talab)larning qiymati aks ettiriladi. Hisobvaraqning kreditida garovga qabul qilingan foydalanilgan mulklar va mulkiy huquq(talab)larning summasi boʻyicha hisoblangan foizlar qoplangandan (toʻlangandan) keyin qaytariladigan mulklar va mulkiy huquq(talab)larning summasi aks ettiriladi. Tahliliy hisob alohida shaxsiy hisobvaraqlarda olib boriladi. 94513 Boshqa aktivlar boʻyicha garov sifatida olingan kafolat va kafilliklar Hisobvaraqning taʼrifi: boshqa aktivlar boʻyicha taʼminotga qabul qilingan kafolat va kafilliklar hisobi olib boriladi. Ushbu hisobvaraq uchun 96381 balansdan tashqari hisobvaraq kontr-hisobvaraq hisoblanadi. Hisobvaraqning debetida berilgan boshqa aktivlar taʼminoti sifatida qabul qilingan kafolat va kafilliklarning summasi aks ettiriladi. Hisobvaraqning kreditida boshqa aktivlar boʻyicha foydalanilgan taʼminot summasi, shuningdek boshqa aktivlar qaytarilgandan keyin va boshqa aktivlar boʻyicha shartnomalar yopilgandan keyin kafolatlar va kafilliklarning muddati oʻtishi bilan oʻrnatilgan tartibda foydalanilmagan va bekor qilingan summasi aks ettiriladi. Tahliliy hisob alohida shaxsiy hisobvaraqlarda olib boriladi.”; 3. Ilovaning 56-bandi quyidagi tahrirda bayon etilsin: “56. Bankning “eskirgan” toifadagi naqd pullari 10198 “Eskirgan” toifadagi naqd pullar” hisobvaragʻida yuritiladi va ushbu hisobvaraqqa “eskirgan” toifadagi naqd pullar 17301 “Tranzit hisobvaragʻi” orqali kirim (chiqim) qilinadi.”.